
Бутюн мемлекетлернынъ пролетар 


о: 


Бутюн мемлекетлернинъ пролетарлары, бирлешинъиз! 

Ишчи-Койлю Къызыл Ордусы ве Арбий-Денъиз 
Флотунынъ ХХІІ йыллыгъы 


Бу сене февраль 23-те совет мемлекети, озю- 
нинъ енъильмез Ишчи-Койлю Къызыл Ордусы ве 
Арбий-Денъиз Флотунынъ ХХІІ йыллыгъыны бай- 
рам этти. Боевой шан-шерефнен толу олгъан 
Къызыл Ордумыз озюнинъ ана ватаныны козь 
бебеги киби къорчалай. Душманнынъ эр бир 
ударына учь къат ударнен джевап бермеге азыр. 
Онынъ ичюн Къызыл Орду, улу мемлекетимиз- 
нинъ шаны ве ифтихарыдыр. 


Ишчи-Койлю Къызыл Ордусы ве Арбий-Денъиз 
Флоту озюнинъ 22 йылдан берли яшавы девринде 
пек чокъ зорлукъ ве къараманлыкълн ёллар 
кечти. Бу девир ичинде улу Сталиннинъ ёлбаш- 
чылыгъы алтында енъильмез, севимли Къызыл 
Орду къавийлештирильди ве къудретли Арбий- 
Денъиз Флоту мейдангъа кетирильди. Больше: 
виклер партиясы тарафындан ёлбашчылыкъ корь- 
мекте ‘олгъан бизим ордумыз, флотумыз сарсыл- 
маздыр. Чюнки бизим ордумыз граждан дженки- 
нинъ атешинде ве боранында осьти ве къавий- 
лешти. 


Совет халкъы къарада, авада ве сув астында 
къуветли ве къудретли. Онынъ ордусы эр бир 
душманны енъмеге къабилиетли. Буны бильген 
халкъымыз, озь шанлы аскерлерининъ къудретли 
отрядларына гъурурнен ве онынъ къуветине 
ифтихарнен бакъа. 

Ленин ве Сталиннинъ ёлбашчылыгъы алтында 
1917 сенеси октябрьде биз енъдик, ер шарынынъ 
алтыда бир къысмында, помещиклер ве капита- 
листлернинъ властыны эбедий оларакъ дагъыт- 
тыкъ, котерип аттыкъ, янъы девлет — советлер 
девлети мейдангъа кетирдик. Большевиклер пар- 
тиясы ве совет девлетининъ ёлбашчылыгъы ал- 
тында социализм индустриясы, бизим силялы 
къуветлеримизни земане арбий-техникасынен бол- 
бол темин этмек имкянына малик олды. 


Моральдже сагълам олгъан ве биринджи класс 
техниканен силялангъан ордумыз енъильмездир. 
Чюнки, „Къызыл Орду гигант бир къуветтир. 
Бизим ордумызда къызыл аскерлер, командирлер 
ве политработниклер — монолит, Маркс-Ленин 
идеологиясынен бирлешкен коллективдир. Къызыл 
Орду бир адам киби, енъген эмек девлетининъ 
къорчалавджысы оларакъ озюнинъ мукъаддес 
борджуны эда этмеге эр вакъыт азырдыр, бир 
адам киби озь омюрини Ленин-Сталиннинъ улу 
иши огърунда бермеге къуванчнен азырдыр“. 
(Ворошилов). 


Кечкен сене СССР Юкъары Совети Президиу- 
мынынъ указынен Къызыл Ордунынъ 21 йыллыгъы 
кунюнде, бутюн Ишчи-Койлю Къызыл Ордусы, 
Арбий-Денъиз Флоту ве сынъырны къорчалагъан 
аскерлернинъ арбий емин берюви отькерильген 
эди. Къызыл Ордунынъ ве Арбий-Денъиз Флоту- 
нынъ омрюнде 22 йыл, арбий еминнинъ мукьаддес 
сёзлерини омюрге кечирюв йылы олды. 


Буны исе сонъ вакъытларда олып кечкен ва- 
къналар ачыкъ косьтермектелер. Къызыл Орду, 
Халхын-Гол янында олгъан урушмаларда енъди. 
Поляк панларынынъ боювдырыгъы ‚алтында CEHE- 


лердже эзильген Куньбаты Украинадаки ве Кунь- 
баты Белорусиедеки къан-къардашларымызны 
къуртарувда да енъди. 

Ленин-Сталин партиясы тарафындан тербие- 
ленген Къызыл Орду ве Арбий-Денъиз Флоту, 
бутюн дюньяны сукъландырмакъта олгъан му- 
джизелер япалар. Масалларда олгъаны киби 
джесурликлер ве къараманлыкълар косьтерелер. 
Олар озьлерининъ ёлларында ич бир тюрлю кедер 
бильмеден, эр бир зорлукъларны ортадан къал- 
дырувгъа догъру илери кетелер. Чюнки бизим 
ордумызгъа озь большевиклер партиясына, озь 
совет девлетине, озь ана ватанына севги ве са- 
дыкълыкътан даа устюн шей ёкъ. 


Бизим халкъымыз да озь ордусынынъ къуд- 
ретини, ‘озюнинъ арбий флотунынъ къудретини 
къавийлештирмек ичюн ич бир шейни аджымай. 
Совет халкъы ве Къызыл Орду экиси бирдемдир. 
МемлекетимизнинЪ бутюн гражданлары озюнинъ 
къараманлыкълы Къызыл Ордусы ичюн ифтихар 
дуйгъусынен толудыр. Айны заманда бизим шан- 
лы лётчиклеримиз, танкистлеримиз, Къызыл Ор- 
дунынъ боецлери, командирлери ве политработ- 
никлери Куньдогъушта ве Куньбатыда онынъ 
къуветини къавийлештирдилер. 


Биз душман капиталист сарымында яшаймыз. 
Инглиз, француз империалистлери тарафындан 
туташтырылгъан экинджи империалист дженки- 
нинъ янгъыны, бизим ватанымызнынъ сынъырла- 
рындан тышта къабара. Лякин, бутюн дюньяда 
эзильгенлернинъ бирден-бир къорчалайыджысы, 
халкъларнынъ достлугъынынъ къызгъын тараф- 
дары, барышыкъ огърунда курешчи олгъан бизим 
мемлекетимиз къоркъузувлардан къоркъмай. Чюн- 
ки бизге улу Сталин ёлбашчылыкъ япа, Онынъ ичюн 
Англия ве Франциянынъ империалистлери ве 
оларнен бир олгъанлар не къадар тырышсалар 
да, оларнынъ планлары чул тутмаз. 


Граждан дженкининъ шанлы традицияларына 
садыкъ олгъан Къызыл Орду, фин беяз гвардей- 
щинасына къаршы биринджи урушларда джесур- 
лик ве массовый къараманлыкънынъ муджизеле- 
рини косьтерди. Къызыл Орду батырларынынъ 
янъы несили мейдангъа келип чыкъты, Совет 
Союзынынъ солмаз шан-шереф къазангъан къара- 
манларынынъ янъы адлары парылдадылар. 


Советлер мемлекети—къараманлар ватаныдыр. 
Большевиклер партиясы, Сталин аркъадаш совет 
адамларынынъ эр биринде социализм ватаны 
ашкъына ве онынъ къудретини къавийлештирюв 
ашкъына ярарлыкълар япмакъ рухунда тербие- 
лей. 


Кечкен сене Къызыл Орду ве Арбий-Денъиз 
Флоту сырасында олгъанлар ватан огюнде ант 
бердилер. 


Динъле, мемлекетимиз, бу антны! Динъле, улу 
совет халкъы, сенинъ огъулларынъ „сонъ нефес- 
лерине къадар халкъымызгъа, совет Ватанымыз- 


гъа ве Ишчи-Койлю, укюметине садыкъ къала- 
джакъларына“ аһтэтедер! 

ТАЛАНТЛЫ ПРОЛЕТАР ПОЛКОВОДЕЦИ 


(М. В. Фрунзенинъ догъгъанына 55 йыл толмасы мунасебетинен) 


1885 сенеси февраль 2-де (эски эсапнен январь 
21-де) алевли революционер-большевик ве корюм- 
ли пролетар полководеци Михаил Васильевич 
Фрунзе Пишпек шеэринде (шимди Фрунзе шеэри) 
догъды. Онынъ бабасы эвельки крепостной кой- 
лю—фельдшер эди. Ў 

1904 сенеси Фрунзе Верный шеэринде гимна: 
зияны битирип чыкъкъан сонъ, Петербургда По- 
литехнический институткъа кирди. Даа гимназия- 
да окъугъан вакъытта Михаил Фрунзе революцион 
идеяларнен меракълана ве тёгереклёрде, кружок- 
ларда чалыша эди. 1904 сенеси исе Политехни- 
ческий институтнынъ биринджи курсунда олгъан 
вакъытта социал-демократ тешкилятына кире ве 


бир кереден онынъ большевик къанатына къошу- 
лып омюрининъ сонъуна къадар большевизмге 
садыкъ олып къала. 


1905 сенеси, биринджи рус революциясы вакъ- 
тында Михаил Фрунзе „студент низамсызлыкъ- 
ларына“ иштирак эткени ичюн арест’ алтына 
алынгъан ве Шуя шеэрине (эвельки Иваново — 
Вознесенск губерниясы) сюргюн этильген эди, 


1907 сенеси оны бир даа арест алтына ала ве 
бу кересинде полициягъа къаршы кетювде къа- 
баатлап, суд оны асув ёлунен олюм джезасына 
макюм эте ве сонъундан бу джеза он йыл катор- 
га джезасынен денъиштириле. 


М. В. Фрунзе 3 йылгъа къадар (1909-дан 1911 
сенесине къадар) Сибир каторгасында вакъыт 
кечире. Бундан сонъ Иркутск губерниясында 
поселениеде булуна, поселенецлер арасында ре- 
волюцион иште чалыша, ‘янъыдан арест алтына 
алына, каторгадан чыкъа,. „Михайлов“ фамилиясы 
алтында Куньбаты фронтта чалыша. i 


Улу Октябрь Социалист Революциясы кунь- 
леринде Михаил Васильевич Москвада баррикада 
урушмаларына ёлбашчылыкъ этти. 


Граждан дженкининъ хышымлы йылларында 
М. В. Фрунзенинъ къудретли арбий таланты ке- 
ниш колемде илерилей. 1918 сенесинден башлап 
омюрининъ сонъуна къадар Фрунзе аркъадаш ме- 
сулиетли арбий постларда чалыша. 

ж 

1918 сенеси декабрьнинъ сонъунда Фрунзе 

аркъадаш, Урал областында арекет эткен 4-нджи 


Къызыл Ордунынъ команданы оларакъ тайин 
этиле. 


1919 сенеси апрель 10-да партиянынъ Меркезий 
Комитетининъ догърудан-догъру косьтериши эса- 
сына Куньдогъуш фронтта составында дёртинджи 
орду, Туркистан ордусы, 1-нджи ве 5-нджи орду- 
лар олгъаны алда дженюп группасы мейдангъа 
кетирюв акъкъында директива бериле. Партия 
бу ордуларгъа ёлбашчылыкъ вазифесини -озю- 
нинъ энъ садыкъ огъулларына—М. В. Фрунзе 
аркъадашкъа ве Реввоенсоветнинъ азасы В. В. 
Куйбышев аркъадашкъа авале эткен эди. ; 


иони анана 


Динъле де, севимли эвлядынъа садыкъ, тув- 
гъан Къызыл Ордунъа, халкъ тарафындан догъу- 
рулгъан пельван къуветке, Ленин-Сталин партия- 


сы тарафындан остюрильген. пельван къуветке 
бакъып ифтихар эт! } 


Халкъын-Гол районында, Куньбаты Украиналы 
ве Куньбаты Белорусиели къан-къардашларымыз- 
ны панлар зулумындан къуртарув огърундаки 
мукъаддес урушларда, Финляндияда маннергейм- 
джилер бандасына къаршы куреште буюк къара- 


манлыкълар косьтерген къызыл аскерлер, вата- 
нымыз, санъа ант этелер! 


Юреклеринде улу Сталин адыны яшаткъан, 
4 


\ 


шан-шереф ве къараманлыкъларгъа чагъыргъан 
партиялы ве партияда олмагъан большевиклер, 
Ватанымыз, санъа ант этелер! 


Февраль 28 тантаналы байрам кунюнде, совет 
халкъы озюнинъ Ишчи-Койлю Къызыл Ордусы 
ве Арбий-Денъиз Флотуна, озюнинъ шанлы лёт- 
чиклери, танкистлери, артиллеристлери, атлылары, 
нышанджыларына, озюнинъ шанлы моряклары ве 
йигит сынъыр бекчилерине сыджакъ-сыджакъ 
селямлар ёлладылар. 


\ 
Башымызда Сталин олмакънен биз огге, KOM- . 
мунизмге догъру кетемиз, бунъа догъру ёл биз 
ичюн айдын ве ачыкътыр, 4 ; 


22 куньге къадар граждан дженкининъ Энъ 
ири урушмаларындан бири кенишлеп кете ве. He- 
тиджеде беяз гвардия ордулары 220 километр 
узакълыкъкъа къувулалар. Колчакнынъ бирин- 
джи башлангъыч мувафакъиети ликвидирленген 
эди. Бу операция Белебей янында Каппельнинъ 
беяз корпусынынъ енъильмесинен битти, 


* 

1919 сенеси августта, Колчак эсас оларакъ 
дарма-дагъын этильген вакъытта полководец ола- 


ракъ Фрунзе аркъадашнынъ фаалиетинде экин- . 


джи буюк этап башлана. Партия оны Туркистан 
фронтунынъ башына къоя. 

1920 сенеси февраль 22-де М, В. Фрунзенинъ 
ёлбашчылыгъы алтында къызыл аскер эшелон- 
лары Ташкент шеэрине барыл кирелер. Туркис- 
танда интервентлерни ве беяз гвардия бандала- 
рыны ликвидирлев боюнджа тирелишли куреш 
башлана, 

1920 сенесининъ бааринде Семиречье облас- 
тында да беяз гвардиялыларнынъ энъ ири банда- 
лары да битириле. 

Сиясий ишни силялы куреш тедбирлеринен 
бирлештирмеге билюв саесинде М. В. Фрунзе 
артыкъ 1920 сенеси басмачествонынъ эсас оджакъ- 
ларыны да ликвидирлей. 


НЕЕ: АЗЕ АРЕ НАА АА РАЗ ЗНА УЗНАВ 


* * 

1920. сенеси сентябрь 21-де партия, М. В. 
Фрунзени граждан дженкининъ янъы месулиетли 
участкасына, дженюп фронткъа, Врангельге къар- 
шы ёллай. О, дженюп фронтынынъ команданы 
оларакъ тайин этиле. 


М. В. Фрунзе, Врангельни дарма-дагъын этюв 
хусусында энъ парлакъ план ишлеп бере ве онынъ 
эсасына 1920 сенеси язда Сталин аркъадаш тара- 
фындан теклиф этильген планнынъ идеясыны 
къоя, 


Кърымны Врангельнинъ беяз гвардия банда- 
ларындан темизлев боюнджа 1920 сенеси ноябрь 


.7—10-да олгъан къатты урушмаларда, башта Ile- 


pekon пекинтилери, ондан сонъ да Юшуңь. пози- 
циялары алынып къызыл аскерлер Кърымгъа KH- 
релер. 
г 

1925 сенеси октябрь 31-де М. В. Фрунзе агъыр 
операциядан ольди. Совет Союзынынъ халкълары 
янъы тип арбий ёлбашчы Михаил Васильевич 
Фрунзенинъ хатрасыны тешеккюр ве севгинен 
анъалар. 


Одесса арбий округы Къызыл Орду ве Арбий-Денъиз Флоту эвинде командир 
къадынларындан медицина сестралары азырлагъан курсларда. Ресимде: учюнджи ранг 


арбий эким Г. Г. Теремецкий аркъадаш миде хасталыкълары дерсини 


бере. 


М. Кацнынъ фотосы, 


СИЛЯЛЫ АДАМ 


Эскирген акъай быджагъы кийген койлю къа- 
дын, устюнде савутнен сют ве торбанен ашайт 
продуктлары олгъан чананы сюйреп орман ичин- 
ден кече эди. Онынъ къаршысына силялы къы- 
зыл аскер Никоноров раст кельди. 


Пек чокъ вакъыттан берли, шюцкорлар „Мос- 
калларнынъ элине тюшмек къоркъунчлы“ деп 
халкънынъ козюни къоркъутып кельдилер. Лякин 
„Москал“ койлю къадынгъа ичте къоркъунчлы 
олып корюльмеди. Къызыл аскер къадынгъа 
яваштан якъынлашты, атта омузындан тюфегини 


биле ·чыкъармады. О, къадынгъа охшавнен ба- 
къып: 


— Мераба аптем—деп кулюмсиреди. 
Къадын онынъ сёзюни анъламаса да, сесинде 


ич бир турлю къоркъу олмайып, ялынъыз охшав 
олгъаныны анълады. 


Елджылар, эр экиси де айры тильде лакъырды 
эткенлеринден себеп бир-бирлерини анъламакъ 
кучь эди. Оларгъа ишаретлер ве мимикалар вас- 
тасынен анълашмакъ керек олды. 


Никоноров, къадыннынъ эвине къайткъаныны, 
ёрулгъаныны анълады ве онъа тик къыргъа 
чыкъмагъа ярдым этмекни теклиф этти. О, къа- 
дыннынъ элинден йипни алып, чананы юкъарыгъа 


чекип чыкъаргъан сонъ, савлыкълашып озь ёлуна 
кетти. 


Койлю къадын чокъ вакъыткъа къадар къы- 
зыл ас̧кернинъ артындан бакъып къалды. Шлё- 
мында къызыл йылдызы олгъан бу силялы адам, 
оны ашаламакъ дегиль де, атта онъа ярдым этти. 
Онынъ бу мераметлилиги къадынны тааджиплен- 
дирди. 

Къадын эвине бармаздан огюне Н болюгининъ 
штабына кельди. Койлю къадын къапыгъа кель- 
генде, бекчи ондан: —сизге ким керек—цеп co- 
рады. 

Къадын „Капитар“ 
текрарлагъан сонъ, 
истегенини анълады. Бекчи шу ерде невбетчини 

чагъырды ве къадынны штабкъз алып кирдилер. 
Къадын, командир ве терджимеджинен бирликте 
столгъа келип отурды. 

Койлю къадын джошкъунланып: 


— Меним адым Анна Хиттонен—деди. — Мен 
чокъ йыллар яшадым, лякин бугуньки корьген 
арбий адам киби мераметли адам даа · корьмеген 
эдим. Мен силялы адамдан эр вакъыт къача эдим, 
эгер апансыздан раст кельсем, сертлик ве 
къабалыкътан гъайры бир шей корьмей эдим. 
Шимди исе мен, Къызыл Ордугъа, онынъ яхшы 
адамлары, ичюн тешеккюр этмеге кельдим. Даа 
шимди ормандан кечкенде къызыл аскерге раст 
кельдим, о, манъа яманлыкъ дегиль де ярдым 
этти. 

Командир онынъ сёзини болип: 5 


— Коресинъизми, анай, бизим бутюн халкъы- 


сёзюни бир къач кере 


мыз бойле. Та Ленин, халкъ, къызыл аскер фор-: 


масы кийген силялы. адамдан къоркъмамакъ ке- 


рек деген эди. Сиз, Ленин акъкъында эшитти- 
нъизми? 

бекчи онынъ не айтмакъ. 


Анна козьлерини ашагъы алды да терен нефес 
алып: 


— Эбет эшиттим, Ленин яхшы эди. О, фа- 
къыр фин халкъына азатлыкъ берди. Лякин о 
азатлыкъ бизде Лениннинъ дегени киби олып 
чыкъмады—деди. 

... Джанаварлашкъан шюцкорлар даа бир къач 
кунь оягъында кой ичинде чапып юрип эвлернн 
якъа ве халкъны озь мал-мульклерини якъма- 
ларына меджбур эте эдилер. Олар Аннагъа ке- 
лип, онынъ шейлерини эвден чыкъарып аттылар. 
Къомшу койде айтувлы зенгин, сейман депутаты 
яшай эди. Озь азбарыны биринджиде о йыкъты 


ве къалгъан халкъны да бунъа меджбур этти. 
Депутат къыйметли шейлерини алып къачты. Бу 
хаинликлерни айткъанда Аннанынъ сёзлери беяз 
финлерге къаршы нефретнен толу эди. 


Факъыр фин къадынынынъ яшайышы агъыр 
эди. Къоджасы ольди, балалары исе яшамакъ 
ичюн, бир тилим отьмек араштырып `мемлекет- 
нинъ эр бир тарафына даркъашып . кеттилер. 
Факъыр хозяйство тюрлю алымларнынъ тюбюнден 
чыкъалмай эди. Ерли советлер ве шюцкорлар 
факъыр, тул къадынны азаплай эдилер. 


Анна Хиттонен сёзюни девам этип: 

— Беяз финлер укюмети, халкъ арасында 
сынъырсыз яланлар дагъытып, халкъта совет 
укюметине къаршы душманлыкъ догъурмагъа 
тырышты, ве чокътан берли СССР-ге уджюмге 
азырлана эди. Бу сене кузьде, бу провакация 
компаниясы къарардан зияде кергинлешти. Чокъ 
ерлер пекитильди, бутюн ерлерге миналар къоюл- 
ды, солдатлар бутюн вакъыт койлерде ве ёллар- 
да маршироват эте ве кеткен сайын сынъыргъа 
якъынлаша эдилер. Лякин арбий арекетлер баш- 
лагъаны киби шюдкорлар Къызыл Ордунынъ 
сыкъыштырувына даяналмадылар—деди. 


— Бандитлер къачалар ве бизим мал-муль- 
кюмизни гъайып этелер—деп Анна шикяетлене. 
Командир ондан:—шимди эвинъизде ненъиз 
къалды—деп сорады,—ашамагъа ашынъыз бармы? 


Командир къадынлары—Ворошилов атлылары ‘кружогы- 
нынъ азалары М. И. Орлова, ве А. К. Захарова аркъадашлар 
ат устюнде кезмеге огренелер. (Орта Азия арбий округы, 
Н. болюги). ТАСС-нынъ фото-клишеси. 


— Мен шюцкордан бираз отьмек ве пара 
сакълагъан эдим. Лякин меним къартопымнынъ 
бутюнини алдылар—деди. 

— Сыгъырынъыз бармы? 

— Ёкъ, чокътан берли сыгъыр корьмедим. 

— Сизге сыгъыр керекми? 

Анна Хиттонен тюшюнди ве сонъ:—сыгъырынъ 
олса эбет яхшы, лякин оны къайда къоймалы— 
деди. 

Командир Аннагъа койден къачкъан помещик- 
нинъ сыгырындан бир сыгъыр алып онынъ къа- 
ралтысына кочьмесини теклиф этти. 


Озь бахтына инанмагъан койлю къадын, ко- 
мандирни алкъышлап: 

— Не къадар яхшы олды... Сизни ич бир ва- 
къыт унутмам —деди. 

Анна бизим командирлернен ве къызыл аскер- 
лернен чокъ вакъыт лакъырды этип отурды. 
Къызыл аскерлер онъа, картоп, даа гъайры ашайт 
продуктлары бердилер. О, бу шейлерни чана- 
нынъ устюне къойып эвине алып кетти. Анна 
къайткъанда ёлда эр бир къызыл аскерге токъ- 


тап онынъ элини сыкъа;—сагъ олунъыз къиймет- 


лим, ярдымынъыз ичюн сагъ олунъыз — деп олар- 
ны алкъышлай эди. 


ж ж 
* 


Анна Хиттоненнен олып кечкен лакъырдылар 
фин халкъынынъ эксериетининъ настроениеси 


Багъчасарайда булунгъан колхоз счетово 
лары (солдан) Джевер Билялова, Ася Гогульян, Мария Брауэр, 


Керимова аркъадашлар дерске азырланалар. 


ичюн характерлидир. Бутюн ерде эали къызыл 


`болюклерни буюк севинчнен къаршылай. Чокъ- 


тан берли фин солдатлары арасында анълашама- 
мазлыкълар башлады. Биз, плен тюшкен солдат 
Оканненнен лакъырды эттик. О, бизнен таныш 
олгъанда: 


— Резервистлерденим—деп озюнинъ ким ол- 
гъаныны анълатты. О, сёзюнде: —100 солдатнынъ 
ичинден СССР-нен дженклешмек истеген ан- 
джакъ 10 солдат зорнен тапылыр, олар да шюц- 
корлар ве егерлердир. Къалгъанлары Къызыл 
Ордунен курешмек ичюн эллерине силя алмакъ 
истемейлер. Офицерлер бизим арамызда бутюн 
вакъыт совет ордусы акъкъында сёз юрсете ве 
СССР-ге къаршы курешмеге бизни меджбур эте- 
лер. Лякин биз бу сёзлернинъ совет ордусына 
ифтира олгъаныны билемиз. Урушта Къызыл 
Орду огге илерилеген сайын, биз офицерлери- 
мизден тылгъа къачамыз, Офицерлер исе бизни 
Къызыл Ордугъа атеш . ачмамызны эмир этелер. 
Эгер эмирни иджра этмесек олюм джезасынен 
къоркъузалар. Лякин бу солдатларгъа аз тесир 
эте. Шюцкорларнынъ энъ ышанчлы болюклери 
биле шашмалап тешкилятсыз суретте арткъа 
чекилелер—деди. 


Батальон комиссары П. Нестеров. 
Батальон комиссары С. Соловников. 
Карель богъазы, 


длары азырлагъан мектепнинъ курсантка- 
Эмма Гуди ве Зейнеп - 


М, Кацнынъ фотосы, , 


_ Надежда Нонстантиновна Нрупсная 


Кечкен 1939 йылы февральнинъ 27-нде саба 
саат 6-ны 15 дакъкъа кечкенде, улу Лениннинъ 
энъ якъын соратниги, досту, омюр аркъадашы 
Надежда Константиновна Крупскаянынъ алевли 
юреги урмакътан токътады. 


Кечкен асырнынъ 90-нджы йылларындан баш- 
лап, о, озь омюрини революцион арекетке ба- 
гъышлады. 1893-нджи йылы о ильки мейдангъа 
кетирильген марксист кружокларында Владимир 
Ильичнен корюше, бутюн вакъыт Лениннинъ 
янында булунаракъ, онынъ бутюн фикир, ве план- 
ларынынъ кольгелерини озюнде дуя ве омюри- 
нинъ сонъуна къадар онъа садыкъ, онынъ бирик- 
джи ярдымджысы оларакъ къала. Чар подпольеси 
йылларында, Улу Октябрь Социалист Револю- 
циясы енъгенге къадар Надежда Константиновна 
социал-демократ партиясы большевик фракция- 
сынынъ секретары, гизли большевик газеталары- 
нынъ секретары олып чалышты. 


Надежда Константиновна чокъ ве айрыджа 
масса арасында пек чокъ ве ёрулмадан чалыш- 
ты. О, массаны севе, онынъ бизим партия этра- 


фына, Лениннинъ этрафына, Сталиннинъ этрафы-. 


на айрыджа бир севгинен бирлешкенине къувана, 
бизим мемлекетте социализмнинъ енъишлерини 
козь бебеги киби сакъламакъ’ керек олгъаныны 
айта эди. 


СССР Юкъары Советине сайлавлар девринде, 
Москва областы, Серпухов сайлав округы оны 
депутат косьтерген вакъытта, о, озь сайлавджы- 
ларына шойле деген эди: 


„...Шимди бир чокъ топлашувларда булунмакъ 
сырасы кельген бир вакъытта, бизим массанынъ 
насыл бир севгинен партиянынъ этрафына сыкъ- 
лашкъаныны коресинъ, онынъ насыл бир севги- 
нен Ленинни хатырлагъаныны, насыл бир севги- 
нен Сталинге, партиянынъ ёлбашчыларына садыкъ 
олгъаныны коресинъ, бойле моментлерде аркъа- 
дашлар, мен озюмде айрыджа къуванч дуйгъу- 
лары сезем...“. 


Улу Октябрь Социалист Революциясындан 
сонъ, Надежда Константиновна, озюни бутюнинен 
массанынъ маарифине, яш несильни тербиелевге 
бере. РСФСР Наркомпросынынъ ильки къурулгъан 
кунюнден башлап, о—коллегия азасы, 1920 сене- 
синден исе Наркомнынъ заместители ола. О, 
халкъ маарифи фронтунда 21 йыл ёрулма- 
дан чалышты. 

Надежда Константиновна, бизим яшлыкънынъ 
талийинен зияде меракълана эди. Улу Октябрь 
Социалист Революциясынынъ ильки куньлеринден 
башлап, о, яшлыкъны тешкилятландырув месе- 
лесини котере, ве яшлар союзынынъ биринджи 
уставыны тертип этювде актив иштирак эте. 
Бизим мемлекетте, социалист къуруджылыгъы- 
нынъ бутюн фронтларында, комсомолнынъ кось- 
терген. къараманлыкъларына бакъып къувана, 
онынъ янълышларыны тюзете, онынъ осьмесине 
бутюн барлыгъынен ярдым эте эди. 


Крупская аркъадаш пионерлерни айрыджа севе 
эди. Олар акъкъында чокъ китаплар язды, мек- 

теплернинъ, пионер тешкилятларынынъ ишлери- 
ни омюрининъ сонъуна къадар  козетип турды. 
О, маариф ве пионер работниклерине, совет мек- 
теби баланы коммунист рухында тербиелев, „оны, 
меселеге озь интереси нокъта · назарындан де- 
гиль де джемаат интереси нокъта .назарындан 
якълашмагъа билювнен тербиелемеге кереклиги: 
ни къаттылыкънен косьтере эди. 


Надежда Константиновна, къадынлар арасын- 
да чалышувгъа айрыджа дикъкъат бере эди. 
Къадынларнынъ, девлет ве джемаат ишлеринде, 
социалист къуруджылыгъынынъ бутюн пытакъ- 
ларында актив иштирак эткенлери акъкъында 
бир чокъ макъалелер, сборниклер язды. Озь ма- 
къалелеринде, къадынгъа революция тарафындан 
пекитильген акълар акъкъында айтты. Тюрлю 
къадынлар топлашувларында озюнинъ къандыры- 
джы речьлеринде, оларны ватаннынъ шан-шерефи 
огърунда, социализмнинъ шан-шерефи огърунда 
даа зияде къаттылыкънен чалышмаларына чагъы- 
ра эди. О, къадынлар арасында чалышувны 
Лениндже анълай, бу иш, умумий партия иши- 
нинъ айрылмаз бир къысмы олгъаныны биле 
эди. 


Надежда Константиновнаны, ич ёрулмагъа 
бильмеген нумюневий коммунистка—курешчини, 
бизим мемлекетимизнинъ бутюн эмекдарлары 
сыджакълыкънен севе, эдилер. Бунъа, Москва 
электрозаводы ишчи къадынларындан Рохлина 
аркъадашнынъ сёзлери айдын шаатлыкъ этелер. 
О, озь сёзюнде шойле деген эди: 


„Биз Надежда Константиновнаны пролетар- 
джа, большевикче, комсомолджа, пионердже се- 
вемиз, бу севги исе айрыджа бир севгидир“. 


Надежда Константиновна сонъ вакъыткъа къа- 
дар РСФСР наркомпросында буюклер мектеби ве 
ликбезлер, медениет эвлери, клублар, окъув эв- 
лери, музейлер, китапханелер управлениелерине 
ёлбашчылыкъ эте эди. О, ВКП(б) Меркезий Ко- 
митетининъ азасы, СССР Юкъары Совети Прези- 
диумынынъ азасы эди. . 


Буюк файдалы иши ичюн о, 1933 сенеси `Ленин 
орденинен мукяфатлангъан эди. Бираз кечкен 
сонъ исе, онъа педагогика илимининъ докторы 


званиеси берильг ен эди. 


1939 сенеси февральнинъ 26-сында онынъ 70 
яшыны толдурувы ве революцион иште 50 йыл. 
чалышувы къайд олунгъан ве, о Ленин ордени 
ве Эмек Къызыл Байрагъы орденлеринен мукя- 
фатлангъан эди. | 


Бундан бир кунь сонъ исе, февральнинъ 27- 
нде, бу алевли большевичканынъ, аджайип адам- 
нынъ, халкънынъ бахты огърунда, Ленин-Сталин- 


нинъ иши огърунда урмакъта олгъан юреги 
токътады. 


Надежда Константиновна Крупскаянынъ аджа- 
йип революцион омюри Совет Союзынынъ бутюн 
эмекдарлары ичюн, бизим келеджек несиль ичюи 
омюрлик нумюне олып къалыр. 


Коллектив арбий ишни менимсей 


Мен 17 яшымда медицина тех- 
никумыны битирип медсестра 
адыны алдым. 1939 сенеси Кърым 
сагълыкъ сакълав халкъ комис- 
сариаты тарафындан Евпатория 
„Пионер“. санаториясына медсес- 
тра вазифесине тайин олунгъан 
эдим. Яш ве чалышув теджри- 
бем ич де олмагъанындан себеп 
ильк куньлерде озь ишимде бир 
аз зорлукълар чектим. Лякин бу 
зорлукъларнынъ огюни алмакъ 
ичюн манъа, биринджиде кол- 
лективнинъ теджрибели экимле- 
ри ве медсестраларнен сыкъы 
багъ тутмакъ керек эди. Мен 
буны эльде , эттим. Оларнынъ 
меним ичюн къайгъырувлары ве 
ярдымлары саесинде, бугунь ях- 
шы специалист ве джемаатчы 
олып чыкътым. 

Санатория коллективи, озю- 
нинъ осьтюрип чыкъаргъан спе- 
циалистине — манъа санатория 
Осовиахим тешкилятыны джан- 
ландырмакъны авале эткен эди. 
1939 сенесинден берли Осовиа- 
хим тешкиляты председатели- 
нинъ заместители ве 1940 сене- 
сининъ башындан исе председа- 
тели олып чалышам. 

Бу кечкен бир бучукъ йыл 
ичинде коллективимизден 151 
адам Осовиахим тешкилятына 
джельп олунып, олардан 118 адам 


биринджи дередже ПВХО зна- 
чёгына, 68 адам ГСО значёгына 
норма берди. 

Теджрибели экимлернинъ ёл- 
башчылыгъы алтында тешкиля- 
тымыз, коллектив арасындан са- 
нитар дружиналары инструктор- 
лары азырлап чыкъарды. Артыкъ 
бу инструкторлар озь участка- 
ларында чалышып буюк мува- 
факъиетлер косьтерелер. 1940- 
нджы сенесининъ биринджи 
кварталы ичюн тертип олунгъан 
план боюнджа работниклер са- 
наторияда противогазларнен ча- 
лышалар. 


Коллективнинъ инициативасы- 
нен мен къыскъа бир вакъыт 
ичинде озюме авале олунгъан 
месуль вазифени практический 
ишнен косьтерювде бир сыра 
мувафакъиетлер эльде эттим, Бу 
мувафакъиетлер мени рухланды- 
ра ве бу ишке даа зияде джид- 
дий ве намуснен янашмамны та- 
лап эте. 


Меним озь вазифем — медсес- 
тра, ве манъа ышанылгъан джема- 
ат иши — Осоавиахим тешкиляты, 
буларнынъ эр экисининъ де мем- 
лекетни мудафаа ишинде буюк 
эмиети бардыр. Онынъ ичюн 
мен, теджрибели медсестра ол- 
магъа ве мудафаа ишлерининъ 


бутюн инджеликлерини огрен: 
меге тырышам. 

1938 сенеси ГТО ве ГСО зна- 
чёкларына, 1989 сенеси исе:экин- 
джи дередже ПВХО значёгына 
норма бердим. 1939 сенеси кузь- 
де Евпатория Освод тешкиляты 
янында чалышкъан далгъыджы- 
лар курсунда окъуп, далгъыджы 
адыны алдым. . Мудафаа халкъ 
комиссарлыгъынынъ ·приказынен 
багълы оларакъ, кечкен сене яз- 
да` медсестра олмамнен эрлернен 
бир сырада арбий учёткъа кир- 
дим. Мен бунынънен, мемлекет- 
нинъ къараман къадынлары, 
чокъ сайылы лётчицалары, снай- 
пер къызлары ве медицина ра- 
ботниклеринен бирликте ватан 
огърунда оладжакъ курешке 
иштирак этмеге акъ къазандым. 

Эгер душман бизим бир табан 
топрагъымызгъа аякъ басмакъ 
истесе, биз эр вакъыт, эр ерде 
къъзыл аскерлеримизнинъ янын- 
да булуныр, эгер керек олса, 
санитар сумкаларыны винтовка- 
ларгъа ве пулемётларгъа де- 
нъиштирип ватан огърунда, 
Сталин огърунда сонъ дакъкъа- 
ларымызгъа къадар куреширмиз, 


Мамбетова Азизе. 


Евпатория шеэр советининъ 
депутаты. 


РЕСИМДЕ: багъчасарай „Орьнек“ фабрикасынынъ ста- 
хановкасы, нышан атув спортынынъ инструкторы Мария Гу- 
зева аркъадаш (ортада, М. Таратухина, М. Братай, ве 3e- 
лиха Османова ‘аркъадашларны „Ворошиловджа нышан аты- 
жылар“ значёгына норма берювге азырлай. Е 
М. Кацнынъ фотосы. 


Бизим номбинатта мудафаа ишлери 


Сталин аркъадаш, бизим совет 
социалист мемлекетимизнинъ 
дюнья капиталистлерининъ Cå- 
рымы алтында олгъаныны, бизде 
эр совет гражданы мемлекети- 
мизнинъ мудафаасыны къорча- 
лавда озюнинъ бутюн барлыгъы- 
нен чалышмасы керек олгъаныны 
огретип тура. 

Улу вождьнинъ косьтеришле- 
рини ерине кетирмек макъсады- 
нен, бизим Дзержинский адына 
тери-аякъкъап комбинатында му- 
дафаа ишлери боюнджа чокъ 
ишлер япылды. Комбинатнынъ 
Осоавиахим совети тарафындан, 
комбинатта 1236 ПВХО значкис- 
ти, 180 Ворошиловджа нышан 
атыджысы, 22 пулемётчик, 42 
парашютист етиштирильди. 

Комбинатнынъ белли стаханов- 
каларындан Гладкова, Патрики- 
ева аркъадашлар парашют иши- 
нинъ . техникасыны керегидай 
огренгенлери киби, аджаип ста- 
хановка, коммунистка Попова, 
Нагриненко, Водков аркъадаш- 


лар киби 5 стахановджы IpO- 


изводстводан айрылмадан само- 
лётнынъ къурулышыны, авада 
учмакъны огренип, лётчик зва- 
ниесини къазандылар. 
Комбинатнынъ коллективи 
Симферополь химический яры- 
шына къошулып, бу ярышта 
биринджи ерни алды. Бунынъ 
ичюн Симферополь шеэр сове- 
тининъ кезиджи байрагъыны 


Фера Азизова аркъадаш. 


къазанды. Мында мудафаа иш- 
леринде чалышкъан чокъ акти- 
вистлернен берабер, Азизова 
аркъадашнынъ чалышувы да ай- 
рыджа къайд этильмеге ляйыкъ- 
тыр. Фера Азизова аркъадаш 
бир озю ПВХО-гъа норма берген 
60 значкист етиштирди. Онынъ 
экинджи дередже. ПВХО, ГТО, 
ГСО значёклары булуна. О, муда- 
фаа ишинде нумюневий суретте 


чалышкъаны ичюн комбинатнынъ 
дирекциясы тарафындан паранен 
мукяфатланды ве Симферополь 
шеэр совети президиумы тара- 
фындан да тешеккюр алды. 


Комбанатта Къызыл Орду ве 
Арбий-Денъиз Флотунынъ ХХІІ 
ЙЫЛЛЫГЪЫ производство ве 
айны заманда мудафаа ишлери 
боюнджа ляйыкълы къаршыла- 
нып алынды. 


Комбинатнынъ шефи олгъан 
Н. болюги боецлерининъ ёл- 
башчылыгъы алтында 12 Вороши- 
ловджа нышан атыджылар кру- 
жоклары тешкиль олунды. Бу 
кружокларгъа чокътан-чокъ къа- 
дынлар джельп олундылар. 

Комбинатнынъ коллективи, 
Кърымнынъ врангель беяз гвар- 
диялыларынынъ зулумындан 
къуртулып советлешмесининъ 
20 йыллыгъыны производство 
енъишлеринен къаршыламакъ 
ичюн Кърымнынъ бутюн санайы 
предприятиелери транспорт иш- 
чилерине, инженер-техник работ- 
никлерине, хадимлерине обраще- 
ние къабул этювде инициатор 
олдылар. 

Коллектив айны заманда му- 
дафаа ишлери боюнджа да 
Кърымнынъ бутюн санайы пред- 
приятиелерине орьнек олмакъ 
ичюн большевикче курешмекте- 
дир, 

С. Бекиров. 


Ички районы „Осоавиахим“ колхозынынъ памукъчысы, 
комсомолка Д. Жильцова (солда) ве М. Горький адына клу- 
бынынъ мудири Е. Чупринова аркъадашлар энъ яхшы аги- 

таторлардан сайылалар. 


М. Кацнынъ фотосы, 


Мен арбий ишни пек севем. 
Башта вакъытларда мотоспорт- 
нен ве атув ишинен меракъла- 
нып башладым. Башталары яхшы 
аталмадым. Лякин бу ишкезия- 
де авеслигим олгъанындан, сыкъ- 
сыкъ тренировка япа эдим. Бу- 
нынъ саесинде яхшы нетидже- 
лер .эльде эттим. ; 

Осоавихимнинъ шеэр совети 
янында снайперлер курслары 
ачылгъаныны эшиттим. Менде, 
боевой винтовкадан атмагъа истек 
бар эди. Бу курскъа къабул олун- 
гъанымны анъладым, макъсады- 
ма иришеджегиме пек севиндим. 

Производстводан айрылмадан 
курскъа къатнадым, боевой вин- 
товканы кереги киби менимсе- 
меге зияде дикъкъат эттим ве 
лагерьге кетип, боевой винтовка- 
нен атаджагъымыз кунни сабыр- 
сызлыкънен беклей эдим. 

Ниает сабырсызлыкънен бек- 
леген кунюм келип етти. Мен 


Арбий ишни севем 


` боевой винтовканен башта 100 


метр къадар ерге, кет-кете 800 
метрге къадар узакълыкъкъа 
атып башладым. 

Озюмнинъ ог сыраларда булун- 
гъанымны анълагъан сонъ даа 
зияде дикъкъатлы олмагъа, ич 
бир патронны бошкъа джибер: 
мемеге тырыштым. 

1939 сенеси мен курсны мува- 
факъиетнен битирдим, яхшы 
ишаретнен снайпер званиесини 
къазандым, 

Коксиме снайпер значёгыны 
такъып, озь производствома 
къайткъаным киби, озь бильгим- 
ни яшларгъа бермеге къарар 
бердим. 8 Ворошилов атыджысы 
азырлап чыкъардым. Шимди 10 
адамдан ибарет Ворошилов ны- 
шан атыджылары азырлайым. Ап- 
тека управлениеде мен, ВКП(б) 
азалыгъына кандидат, комсомол 
комитеткнинъ секретары олмакъ- 
нен яшларны арбий ишке джельп 


этюв ишине даа зияде меракъ- 
ланмагъа борджлум ве бу ишни 
намуснен иджра этмеге тыры- 
шам. 

1939 сенеси декабрь 24-те 
Симферополь демир ёл районы- 
нынъ эмекдарлары, мени Симфе- 
рополь демир ёл район советине 
депутат сайламакънен, манъа 
буюк ышанч косьтердилер. Мен 
бу ышанчны намуснен акълама- 
гъа сёз берем. Шимди халкъ- 
ара вазиет кергинлешкен бир 
вакъытта, къадынлар да эрлер- 
нен бир сырада азыр ‘турмакъ 
кереклер. 

Озюмде бутюн арбий значёк- 
ларны булундырмакънен, мото- 
циклны менимсемеге, снайпердже 
атмагъа бильмекнен, мен, душ- 
мангъа къатты отлор бермеге, 
тувгъан ватанымны къорчалама- 
гъа эр дакъкъа азыр турам. 


Урие Хайрединова, 


_ Совет кинемотографиясынынъ 20 йыллыгъы 


Совет кинемотографиясы озюнинъ 20 йыллы- 
гъына буюк яратыджылыкъ енъишлеринен кель- 
ди. Большевик партиясынынъ идеяларынен, Ленин 
—Сталиннинъ учениесинен - рухлангъан совет 
киносы идеяджа къудретли ве нефис бир къу- 
ветке, эмекдарларны коммунистче тербиелевнинъ 
буюк бир факторына осюп чыкъты. Бизим мем- 
лекетимизде кино акъикъий халкъ искусствосы 
олды. ‹ 


Совет киносы озюнинъ осюми ве илерилеви- 


нен, озюнинъ яратыджылыкъ мувафакъиетлери-. 


нен большевик партиясынынъ ве совет укюмети- 
нинъ буюк дикъкъатына ве эр куньки къайгъы- 
рувыва борджлу. 


Яш совет девлети яшамагъа башлагъан бирин- 
джи йылларда В. И. Ленин, кино. искусствосы- 
нынъ кениш, акъикъий халкъ характерини ишарет 
эткен ве массалар арасында коммунизм идеяла- 
рыны пропаганда алети оларакъ онынъ буюктен- 
буюк эмиетини къайд этип, оны искусстволар 
арасында „энъ эмиетлиси“. деп адландыргъан эди. 


1922 сенеси январь 22-де Ленин аркъадаш ки- 
но меселелери боюнджа махсус директива бер- 
ген эди, 


Совет кинемотографиясынынъ илерилемесине 
Сталин аркъадаш да буюк дикъкъат айырып кель- 
ди ве айырмакъта. Даа 1924 сенеси партияньнъ 
ХШ съездинде Сталин аркъадаш кино массовый 


агитациянынъ буюктен-буюк вастасы олгъаныны 
къайд эткен ве партиянынъ огюне бу ишни озь 
къолуна алмасы вазифесини къойгъан эди, 


Совет киносынынъ 15 йыллыгъы. кунюнде 
Сталин аркъадаш кино работниклерине селям- 
лавнен мураджаатта булунып, кинонынъ эмиети- 
не: „совет властынынъ къолунда, кино буюктен- 
буюк, къиймет кесилип битмез бир къуветтир“ 
деген аджайип къийметни кескен эди... 

БУ ж 
* 

Граждан дженки йылларында совет кинемотог- 
рафиясы озюни башлыджа оларакъ кинохроника 
ве агитфильмлер саасында косьтерген эди. 1925—26 
сенелери экранларда яш совет усталыкъларнынъ 
биринджи ири эсерлери корюнмеге башладылар. 
Режиссёр С. Эйзенштейннинъ „Броненосец No- 
тёмкин“ картинасы киби фильмлер ве режиссёр 
В. Пудовкиннинъ „Ана“ адлы фильми, совет 
кинемотографиясыны бутюн дюньягъа танытты- 
лар. 


_О йылларда киноискусствосы революцион эпо- 
ханен, революциянынъ практикасынен сыкъы су- 
ретте багъланув ёлуна къавий оларакъ кечти ве 
о девирде мемлекетке бир сыра аджайип фильм- 
лер берди. ; 


ВКП(б) Меркезий Комитетининъ 1932 сенеси _ 
апрель 23-те эдебий — бедиий тешкилятларны янъы- 

дан къурув акъкъындаки тарихий къарары кино- 
искусствонынъ талийи ичюн пек буюк эмиетке 
малик олды. Кинематографиянынъ илерилевинде 
о девир сесли кинонынъ мейдангъа кельмесинен 
бир вакъытта раст келе. 


Киноискусствосынынъ бир сыра эсерлери мей- 
дангъа келе ве оларгъа янъы совет адамынынъ, 
халкъ хозяйствосыны социалистче реконструкция 
эпохасы къараманынынъ образыны трактовка янъы 
ве даа юксек басамакъкъа котериле. О картина- 
лар арасында Ф.'Эрмлер ве С. Юткевичнинъ 
„Встречный“ деген фильми айрыджа буюк роль 
ойнады. 


„Максимнинъ яшлыгъы“ картинасы (Г. Козин- 
цев ве Л. Трауберг) чыкъмасынен экранда мил- 
лионларджа совет сейирджилерининъ севги ве 
къайгъысыны къазангъан ишчи большевик нейда 
ола. Ф. Эрмлер коллективизация акъкъында би- 
ринджи буюк фильмни „койлюлер“ - фильмини 
мейдангъа кетире. М. Чиаурели грузин халкъы- 
нынъ совет власты огърунда курешини косьтер- 
ген „Сонъки маскарад“ адлы буюк картинаны 
ишлеп чыкъара. Бутюн бу фильмлерде больше- 
викнинъ образыны, массаларнынъ ёлбашчысы, 
джемиетни социалистче янъыдан къурув огърун- 
да курешчининъ образыны ачыкъ берюв хусу- 
сында эп мувафакъиетли чыкъышлар япыла. 


Кино искусствосынынъ буюктен-буюк енъиши 
„Чапаев“ фильмининъ (режиссёрлары Г. ве С. 
Васильевлер) мейдангъа кетирильмеси олды. 
Чапаевнинъ легендар образы буюктен-буюк идея 
ве бедиий къувет образы къыскъа бир муддет 
ичинде совет мемлекетинде ‘халкъ массаларынынъ 
севимли образы олды. 


Халкъ тарафындан севильген Чапаев, Фурма- 
нов, Максим образлары артындан партияда ол- 
магъан большевиклер —лрофессор Полежаевнинъ 
„Балтика депутаты“ —(режиссёрлары Хейфис ве 
Зархи), матрос Артём Балашевнинъ („Биз крон- 
штаттанмыз“—Е. Езиган) „образлары мейдангъа 
кетириле. 


„Пышка“ (М. Pomm), „Еди джесюр“ ве „Ком- 
сомольск“ (С. Герасимов), „Зенгин келин“ (И. 
Пырьев) киби картиналар киноискусствонынъ бе- 
диий фондуна къавий суретте кирелер. Эвельде 
„Шенъ яшлар“ картинасыны ишлеп чыкъаргъан 
Г. Александров „Цирк“ ве „Волга-Волга“ коме- 
дияларыны мейдангъа кетире. Яш режиссёр. М. 
Донской улу пролетар языджысы М. Горкийнинъ 
омюри акъкъында трилогияны башлай, 


Бизим кино искусствомыз озь мувафакъиет- 


лерини формалист ве натуралист янълышлыкъ- 
ларгъа къаршы куреште эльде этти. 


‚ Кино этрафында талантлы актёрларнынъ буюк 
отряды бирлешти. Арамыздан вакъытсыз айыры- 
лып кеткен уста Б. Шукиннинъ айдын таланты 
совет киносында онынъ В. И. Лениннинъ образы- 
ны яратмасынен беллидир. 


Кинематография яратыджылыкъ ишине А, Тол- 
стой, А. Корнейчук, П. Павленко, А. Фадеев, 
В. Вишневский, В. Шкловский ве башкъалары 
киби корюмли совет языджыларынынъ ве драм- 

Кърым Наркомземининъ шофер-механиклер азырлагъан 
область курсларында. РЕСИМДЕ: курсантка т. Гриненко ар- 
къадаш, автомашинанынъ двигателини огрене. 


М. Кацнынъ фотосы. 


матургларынынъ къошулгъанларыны къайд эт- 
мек айрыджа эмиетлидир. 


Совет кинематографиясынынъ тарихында эми- 
етли этап, укюметнинъ бедиий кино картиналар 
азырлав акъкъында ве СССР Совнаркомы янында 
кинематография ишлери комитети мейдангъа ке- 


тирюв акъкъында 1938 сенеси март 23 къарары 
ОЛДЫ. 


Партия ве. укюмет кино работниклерининъ 
огюне—сейирджилерге эмекдар массаларны ком- 
мунизм рухында тербие этиджи социалист къуру- 
джылыгъы ишине, Ленин — Сталин партиясынынъ 
ишине сынъырсыз садыкълыкъ` дуйгъусы ашла- 
гъан фильмлер бермек деген вазифени къойды- 
лар. УАШ 

Сталин аркъадаш, кинонынъ массаларны ком- 
мунизм идеясы рухында файдаланмакъ керекли- 
гини айрыджа буюк бир къуветнен къайд этти. 


ъан 
ар- 


Коммунист партиясынынъ корюмли деятелле- 
ри, аджайип большевиклер акъкъында бир сыра 
партия биографический фильмлер мейдангъа Ke- 
тирюв вазифеси айрыджа почётлу ве месулиетли 
бир вазифе эди. Совет киноискусствосы работник- 
лери бу яратыджылыкъ вазифелерни омюрге ке- 
чирип бир сыра мувафакъиетлер эльде эттилер. 
„Ленин Октябрьде“, „Тюфекли адам“, „Улу танъ“, 
„Ленин 1918 сенеси“, „Выборг тарафы“ филимле- 
ринде Ленин ве Сталиннинъ образлары ильк ола- 
ракъ косьтерильдилер. 


Бу картиналарнынъ артындан, граждан джен- 
кининъ эпохасына багъышлангъан фильм —леген- 
дар полководец Николай Щорс акъкъында аджайип 
фильм чыкъарылды. Бу фильм де Сталин аркъа- 
дашнынъ кенъешинен режиссёр А. Довженко 
тарафындан мейдангъа кетирильди. 


| Сонъки йыллар, совет кино искусствосынынъ 
тарихий ве тарихий революцион тематиканы да 


мувафакъиетли суретте эльде эткенини косьтер- 
дилер. 


Совет киносынынъ вазифеси-—сейирджиге. CO- 


циализм къуруджылыгъынынъ яшайышы акъ- 
къында икяе эткен картиналарны даа чокъча 
бермектен ибареттир. 


Къарасувбазар медениет эвининъ оюн ве йыр коллективи бутюн- 


Экранда мудафаа темасы, бизим къараман 
Къызыл Ордумызнынъ яшайышы аля даа етер- 
ликсиз акс эттириле. Бу саада совет киносынынъ 
художниклери кино сейирджилерининъ огюнде 
борджлулар. 

Бизим экранларымызда кино комедиялар пек 
аз. Миллий кино студияларынынъ чалышувы аля 
даа зайыф. ; 


20 йыл ичинде совет мемлекети кинем атогра- 
фиянынъ къудретли материаль-технический база- 
сыны мейдангъа кетирди. Бизим совет заводла- 
рымыз шимди фильмлерни чыкъармакъ ичюн ке- 
рек олгъан проекцион аппаратураны ве чешит 
аппаратларны чыкъаралар. 


Совет Союзы эмекдарларында киногъа олгъан 
меракъ йыл-йылдан осе. 1928 сенеси киноларгъа 
къатнагъанларнынъ сайысы 310 миллионгъа етиш- 
кен эди. 1939 сенеси бу сайы 1200 миллионгъа 
ЧЫКЪТЫ, 

СССР Совнаркомы янында кино- 
мотография ишлери комитетининъ 
председатели И. Большаков. 


(Къыскъартылып алынды). 


кърым бедиий авескярлар олимпиадасында иштирак этти. 
Ресимде: „Колхоз оюны“-ны иджра эткен (солдан) Эмине Менакъа- 


ева, Лейля Салединова, Ребия Мустафаева ве Фатьма Мамутова ар- 


къадашлар. 


` М. Кацнынъ фотосы. 

БИРИНДУЧИ ДОСТЛУНЬ 


(Поэмадан парча) 


Айрылмакъ зор келе... 

— Тувгъаным савлукъ! 

Машина, поездлар кеттилер 
ёлдан... 

Риза пек тарсыкъа, къолунда 
явлукъ, 

Женядан хатра мына бу 

къалъган. 


..Яш достлар къазана йигитлик 
акъкъыны, — 

Эр иште, якъында, узакъта. 
Эр гедже джийыла мектюплер 
акъыны, 
Почтаджы адымлай дёрт якъта. 


Омрюмиз бир поезд, ашыкъа, 
ашыкъа, 
Макъсаткъа суратлей паровоз; 
Ёл бою, —социалист улькеси 
эшкъына, — 
Юкселе бинъ корпус, бинъ, _ 


СОВХОЗ k 


Къургъакълыкъ бир заман 
денъизни къурутмаз, 
Дагъ дегиль, тапышыр инсанлар, 
Бу несиль бир заман бир-бирин 
унутмаз, 
Яшасын коммуна къургъанлар! 
Ризагъа почтаджы кетирди бир 
конверт, 

Адреси—пек таныш язылар. 
Бу шакъий Моисейден:—Алыр- 
дым бир четверт... 
Иш яхшы, узакъмыз, языкълар 


Газета, мектюплер корь нелер 
айталар: 
Сейтумер Акимов—футболист! 


Сейирджилер Кърымда 
„Гъамлетни“ бакъалар, 
Чингене Гошамыз-баш артист! 


Орденли лейтенант, боевой шан 
алгъан, 
Достумыз— Сейтосман Паши! 
Оджа Мерьемимиз, агроном 
Сейтасан, 
Юректе партбилет таший] 


Керчьте заводда севе эр эмекчи 
Инженер Эминни, дост огълан! 
Тап Хасан голюнде апма-азир 
бир бекчи, — 
Бу, бизим достумыз Ваизьян! 
ЯР: 


Бир кунь тынч оданы къозгъады 
бир мектюп, 
Бу Ленинграддан келе. 
Истесенъ къучакъла, багърынъа Š 
ал да, опь, 
Дерсинъ эр сатыры куле. 


Конвертнинъ ичинде Неванынъ. 
сеси бар, 
Таныш къыз сурети куле хош; 


Севги атеши бар, онынъ нефеси 
бар, 


"Янына учардынъ, олсанъ къуш. 


Къыз яза; „Окъувнынъ якъасын 


ташламай, 
Институт битирдим бу сене. 


Имтиан берювни энъ чебер 


башардым,. 
Сибирьге ёлджым дост, мен 
кене.. 


Тезден мектеп—Тайга, 
экспедиция, 
Алтын араштырып башлаймыз. 


Маденлер сёйлене—бу ачыкъ 


дикция, 
Илимни: хазинеге ташлармыз. 


Мемлекет ой да бай, алтын чокъ 
топракъта, 

Ер асты хазинеси тавлы ола. 

Курешир, шаирни хатырлар 


узакъта, 
Геолог Женичка, Павлова! 


Сагъындым шаирнинъ комюр 
козьлерини, 
Кезинти куньлерин сагъындым; 
Севгиге къафие сыджакъ 
сёзлерини, 
Шакъасын, кускенин, сагъындым. 


Эх, Риза, пек яман сагъындым 
Кърымны, 

Факъат дост, башлыджа иш 
керек. 
Сагъындым яшларны, шаирнинъ 


йырыны, 
Севгини сакласын яш юрек“. 


Д жеваплар языла, почтаджы 
адымлай, 
Афталар ве айлар тез келе. 
Комсомол Ризамыз къартийнен 
бир яшай, 
Шиириет къырына юкселе! 


Поэзия дженкине янаша 
талимнен, 
Туфандан саильге чыкъкъан яш. 
Бу орду сафында— Октябрь 
осьтирген 
Шаирлер онъа дост, аркъадаш. 


Буржуа эльчиси миллетчи 
душманлар 
Котере мыскъыллы давушлар, 
Долабда бол къокълап 
юрьгендай сычанлар 
Ханлыкъкъа тамшана .чавушлар. 


- Хас динджи эрифлер манзуме 
къаралап, 


Базарда, къавелерде сата; 

„Татарнынъ кедайы бизим“ ден, 
бурчалап, 

Яшлыкъкъа ифтира, таш .ата. 


„Азрет Алининъ къылычына“ 
табынып, 
Къурултай къотурлы атыны 
Чеккелеп, тилькилер къой тери 
ялынып, — 
Йыкъма дей, совет властыны, 


Куль тёпе эвлерден, малледен 
_ Чыкъкъанлар, 
Дешетте байлангъан къардаш- 
ЛЫКЪ, 

Студент. кучюнен сетлерни 
йыкъкъанлар 

Бу дженкке ёллады гурь 
яшлыкъ; 


Ризагъа къол берген виджданлы 
шаирлер 
Ятны урды, йырлады акъикъат. 
Оларны халкъ севе, йырджылар 
эм эрлер, 
Оларда бильги бар ве такъат! 


Дюньягъа кельмекте тюрлю 

: тиль, бир рухта ` 
Язылгъан биринджи эсерлер... 
Ризанынъ козьлери ич дегиль 


уфукъта, 
Омюрнинъ ичинде бу аскер. 


Эр окъуйыджыда шаирине бар 
урьмет, 
„Мевлюдни“ дефтерден силелер. 
Оларгъа пек якъын, таныш 
Риза Мемет, 
Бу адны китаптан билелер. 


Биринджи достлукънынъ 
йырджысы о, олгъан. 
Коксюнде кене „КИМ“, ёл юре. 
Поэзия з озь къолуна 
алгъан, 
Шиддетли курешке котюре! 


Реш HT Mypar. 

Илим ве техника, 


ЕРНИНЪ ФОРМАСЫ НАСЫЛ. 


Инсанлар этрафтаки алемнен меракъланмагъа 
башлагъанлары киби биринджи невбетте: узе- 
ринде яшагъанынмыз Ер недир?, Онынъ формасы 
насылдыр? деп тюшюнмеге башладылар. 

Ернинъ—аман-аман тёгерек шар формасында 
олгъаны артыкъ энди беллидир” Лякин бизим 
энъ къарт деделеримиз буны бильмей эдилер. 
Олар Ерни корьгенлери киби,—тюз бир формада 
деп зан эте эдилер. 

Лякин артыкъ энди та бурунгъы заманларда 
яшагъан инсанларда тобиаткъа анълы мунасебет 
догъмагъа башлай ве оларнынъ-къаршысына: Ep 
ненинъ усьтюне тутуныи тура, Ай ве Кунеш 
къайдан келип чыкъалар ве олар къайда гизлене- 
лер, геджелери дёнмекте олгъан кокни орткен 
парлакъ нокътачыкълар недир ве олар не. ичюн 
тюшелер; осюмликлер, айванлар ве ниает, инсан- 
нынъ озю насыл мейдангъа кельди? деген суал- 
лер келип чыкъалар. 

Бизим яры кийик ве аджиз бир алда яшагъан 
деделеримиз, оларны эйджанландыргъан суаллер- 
ге о вакъытлар даа джевап алып оламай эдилер. 
Табиатта анълашылмайып къалгъан бутюн шей- 
лерни анъламакъ ичюн олар озь башларына де- 
шетли „Энъ юксек къуветни“—алланы тюшюнип 
чыкъаргъан эдилер ки, дюньянынъ яратылышыны 
да алла тарафындан мейдангъа кельген бир ади- 
се деп зан эте эдилер. Бундан сонъ „алла“ иш- 
лерини айрыджа анълаткъан адамлар папазлар да 
корюнмеге башладылар. „Мукъаддес китапны“ да 
олар тертип эттилер. Лякин дюньянынъ къуру- 
лышы акъкъында оларнынъ бильгилери эбет де, 
бурунгъы заманларда яшагъан бутюн. джаиль 
адамларнынъ бильгисинден зияде дегиль эди. 
Папазларнынъ бундан сонъ кельген несиллери 
дюнья акъкъында чешит тюрлю системалар уй- 
дурып чыкъармагъа башладылар. Олар Ернинъ— 
дёрт коше тюзлюктен ибарет олгъаныны, дёрт 
деньизнен сарылып алынгъаныны айта эдилер. 
Оларнынъ. айткъанына коре, сыртта буюк бир 
къыр бар экен, геджелери Кунеш бу къырнынъ 
артына кете экен. Базы бир папазлар бу систе- 
магъа шойле бир тюзельтюв япа эдилер: Гедже 
Кунеш терен бир къуюнынъ ичерисине саркъып 
тюше экен, сабалары исе оны андан чекип чы- 
къара экенлер. 

Пек эски заманларда энъ медений халкъ—шим- 
дики румларнынъ деделери олгъан румлар эди. 
Бу халкъ бир чокъ буюк алимлер ве фикирли 
адамлар етиштирди. Бундан 2300—2400 йыл огю- 
не румлар дюньянынъ яратылыш меселелерине 
ильмий нокътадан янашмагъа башладылар ве Ер— 
шар кибидир деген нетиджеге кельдилер. Олар бу- 
ны мисаллернен испат эте эдилер. Кениш ачыкъ 
ерде, чёльде, Ep къайдадыр узакъ бир ерде 
битип ве кокнен бир ерге битишкен киби олып 
корюне. Бу ер горизонтдыр. Биз оны бутюн 
догърулышларда озь этрафымызда коремиз. 


Горизонтнынъ тёгерек линиясы эльде этиле. Биз 
озюмиз исе бу тёгерекнинъ ортасында булуна- 
мыз—дей эдилер. 

Чанъ къуллесининъ я да байырнынъ тёписине 
чыкъып биз эп узакъларны коремиз. Не ичюн 
горизонтнынъ линиясы кеткен сайын бизден узакъ- 

лаша? Бунынъ себеби де, кене Ернинъ шар шек- 
линде олмасыдыр. Эгер о тюз олгъан олса, биз 
эр анги юксекликтен олса да, „козюмиз еткени- 
не“ къадар кене эп шу бир узакълыкътан корер 
эдик. Ер шарынынъ тёпесине котерильгенде го- 
ризонт кенишлей. 

Биз эвнинъ пенджерелеринден горизонткъа 
бакъа ве онда терекни коремиз. Эвден чыкъа 
ве терекке догъру кетемиз. Онъа барып еттик. 
Не коремиз? Терек гаризонт · даиресининъ орта- 
сында олгъаны, гаризонтта исе шимди эв тургъа- 
ны корюле. Эр алда биз Ернинъ „уджуна“ ба- 
рып етмедик... Биз насыл бир ерде булунсакъ 
да, озюмизни гаризонт даиресининъ ортасында 
басып тургъан киби дуяджакъмыз. Бунынъ себе- 
би Ернинъ шар формасында олмасыдыр. Къар- 
пузнынъ устюнде ёргъаламакъта олгъан кучюк 
бир боджек озюни эр ерде кучюк ве тёгерек бир 
мейданлыкъта кореджек. Эгер бу боджек тюшюн: 
меге бильсе эди, шар формасында бир шейнинъ 
устюнде булунгъаныны анълар эди. 

Денъизде геми гаризонткъа къадар барып ет- 
кен вакъытта азар-азар козьден гъайып олмагъа 
башлай: башта гаризонтнывъ артына гемининъ 
текнеси (корпусы), ондан сон-—елькенлери ве 
ниает, —диреклерининъ уджлары гизленелер. Оны 
бизден не гизлей? Ернинъ къабарчыкълыгъы гиз- 
лей. Бунынънен бирге, бу къабарчыкъ эр ерде 
санки бирдайдыр. Демек, Ер шар формасындадыр. 
Чюнки шар мытлакъ эр ерде бирдай къабарчыкъ 
бир формададыр. 

Ернинъ кольгеси де анджакъ даире форма- 
сындадыр. Биз озюмиз даа якъында бунъа къана 
бильдик: ноябрь 7-ден 8-ге кеткен геджеси ай 
тутулмасы олгъан эди, яни Ер кунешни айдан 
гизлеген эди. Ерден айгъа кольге тюшкен эди. 
О вакъыт онынъ тёгерек олгъаныны корьмек 
мумкюн олды. Догъру, тепси киби саде бир тё- 
герек те айны бунынъ киби тёгерек талда япа 
билир. Лякин айнынъ тутулмасы хусусында бир 
чокъ йыллардан берли япылгъан козетювлер, 
Ернинъ—тегиз тёгерек дегиль де, шар олгъаны- 
ны косьтердилер. 

Ернинъ шар формасында олгъаны акъкъында 
алимлернинъ испатлары папазларны пек зияде 
ачувландыра эди. Бу испатлар „мукъаддес китап- 
къа“ зыт кете эди ве демек папазларнынъ, дин- 
нинъ учениесини ялангъа чыкъара эди. Эгер па- 
пазлар халкънынъ устюнде озь властьларыны 
гъайып этселер, оларнынъ падишалыгъы да бите. 
Бу себептен, ХП асырнынъ чешит мезепте булун- 
гъан ве чешит дин куткен папазлары илимге къар- 
шы курештилер ве алимлерни къатты суретте: 
ызладылар. „Мукъаддес китапкъа“ зыт кеткени 
ичюн астроном Чекко д’Асколи тирилей атешке 
якъылгъан ве бир чокъ дигерлери де чекищти-- 
рильген эдилер. 

16-нлжи асырнынъ башларында Испаниянынъ. 
белли денъизджилеринден Магеллан Ерни тёге- 
рек долашып чыкъты. Бу да Ернинъ шар форма- 
сында олгъаны акъкъында айта эди. Папазлар» 
исе даа тамам 2 асыргъа къадар алимлернинъ. 
устюне къылынып кельдилер. 

Зеликович 


Эним беседасы 


Скарлатина ве онынънен куреш ёллары 


Скарлатина энъ агъыр юкъунчлы хасталыкъ- 
лардан биридир, Бу хасталыкътан чокъусы эки 
яшындан еди яшына къадар олгъан балалар ве 
кокюс балалары хасталаналар. Буюклер исе бун- 
дан пек сийрек алларда хасталаналар. 

Инсан бутюн омюринде скарлатинадан бир 
кере хасталана, экинджи кере хасталанувгъа пек 
сийрек раст келине. : ` 

Хастанынъ сумуги, силекийи, кулакъ пислиги 
пек юкъунчлыдыр. Бу .хасталыкъ сагълам адам- 
гъа, хастанынъ къуллангъан шейлери—китап, 
оюнджакъ, урба вастасынен юкъа. 

Скарлатинаны догъургъан микроп чыдамлы- 
дыр ве инсаннынъ вуджудындан тышта озюнинъ 
яшайыш къабилиетини бир къач айлар сакълай. 
Онынъ ичюн хастанынъ къуллангъан шейлери 
бир къач. айлардан сонъ биле, 
скарлатинаны юкътура билир. Бу хасталыкъ айны 
заманда хастаны бакъкъан адам вастасынен де 
юкъа. 


Скарлатинанен хасталангъан сонъ 5—6 кунь" 
ге къадар (базы да 12 куньге къадар) хасталыкъ 
мейдангъа чыкъмай, „гизли формада ола ве бала 
сагълам корюле. Хасталыкъ адети узьре бирден 
башлай. Корюниште сагълам олгъан бала, къуса 
ве онынъ юткъунгъанда богъазы агъырмагъа 
башлай. Сыджакълыкъ дереджеси котериле. Хас- 
талыкъ башлагъаныныяъ биринджи кунюнинъ 
сонъунда я да экинджи кунюнинъ башында хас- 
танынъ тенине уфакъ къырмызы буртюклер тёке. 
Бу буртюклер тёккен сонъ баланынъ тени къып- 
къырмызы ола. Баланынъ такъаты кетмеге ве 
башы агъырмагъа башлай. 

5—6 куньден сонъ буртюклер гъайып ола, 
сыджакълыкъ дереджеси эксиле, богъаз агъы- 
рысы токътай ве бундан сонъ териси текюльмеге 
башлай. Хусусан аякъларынынъ ве эллерининъ те- 
рисининъ тёкюльгени пек характерлидир. 

Скарлатина эр вакъыт бизим язгъанымыз ки- 
би башламай. Базы вакъытларда енгиль формада 
ола: буртюклер къырмызы олмай, къусмай ве 
сыджагъы да аз ола. Ойле вакъытлар ола ки, 
буртюк ич де тёкмей. Бу исе пек къоркъунчлы- 
дыр, чюнки бала хасталыкъны аякъ устюнде ке- 
чире ве орталыкъта юрип сагълам балаларгъа да 
юкътура биле. 

Яшайышта скарлатинанынъ агъыр алларына 
да раст келине, бунда хастанынъ сыджагъы зияде 
котериле, токътамадан къуса, эсини гъайып эте, 
сыкъыла ве сандыракълай. 


Бу хасталыкъ инсанынъ · вуджудында пек 
агъыр осложнение къалдыра. биле. Осложнение, 
чокъусы хасталангъан кунюнинъ экинджи афта- 
сынынъ сонъунда я да учюнджи афтанынъ ба- 
шында мейдангъа келе. Бу вакъыт баланынъ 
янъыдан сыджагъы бирден котериле, богъаз без- 
лери шише. Эксери вакъытлары бу безлер ирин- 
леше ве оларны тешип иринни чыкъармакъ керек 
ола. Базы\вакъытларда къулагъы агъыра ве OH- 
дан ирин акъмагъа башлай. 


Скарлатинанынъ энъ агъыр осложнениелерин- 
ден бири де буйреклерининъ восполениесидир. 


сагълам балагъа. 


(буйрек хасталыгъы) Буйреклерде восполение’ 
башлагъаны киби хастанынъ сыджакълык дере- ` 
джеси котериле. Бу хасталыкъта сидикке къан 
къарышкъанындан сидикнинъ тюсю эт ювулгъан 
сувнынъ тюсюне ошай. Бала шишмеге башлай, 
Буйреклернинъ восполениеси эксери вакъытлары 
ичте олгъанындан себеп, экимлер, ялынъыз си- 
дикни дикъкъатлы ‚тешкерюв нетиджесинде осло- 
жнение олгъаныны тайин этелер. 

Скарлатина зеэри айны заманда юрекке де 
зарарлыдыр. О инсаннынъ юрегини зайыфлашты- 
ра ве бу зайыфлыкъ скарлатинадан яхшы олгъан 
сонъ биле пекъ чокъ вакъыткъа къадар девам 
эте, 

Скарлатинадан хасталангъан баланы мытлакъа 
хастаханеге ерлештирмек керек. О, онда дикъ- 
къатлы медицина ярдымы ала, бакъыла ве къа- 
ны, сидиги вакътында тешкериле. Бу тешкерюв- 
лер исе башламакъта олгъан осложнениени тайин 
этмеге ве онынъ огюни алмакъ ичюн бутюн тед- 
бирлерни къулланмагъа ярдым этелер. 

Хаста, хастаханеге ерлештирильген сонъ, шу 
эвде олгъан балалар 15 куньге къадар бала багъ- 
часына я да мектепке бармамакъ кереклер. Бала, 
скарлатинанен хасталангъаны киби бала учрежде- 
ниесининъ администрациясына хабер бермек 
керек. 

Экимнинъ — специалистнинъ мусаадесинен хас- 
та баланынъ эвде къалгъан вакъытлары ола. 
Бойле вакъытларда хаста ичюн энъ ярыкъ, энъ 
къуру ве энъ темиз оданы бермек, я да оданынъ 
бир кошесини больмек керек, одада баланы бакъ- 
макъ ичюн керек олгъан шейлерден гъайры бу- 
тюн мебеллерни чыкъармакъ керек. Хастаны 
бакъмакъ кимге ышанылгъан олса, хастанынъ 
янында ялынъыз о къалмагъа борджлудыр. Хас- 
таны ювундырмакъ, сыкъ-сыкъ агъызыны чайкъат- 
макъ, куньде эки кере тишини темизлетмек ке- 
рек. 

Скарлатинанен хасталангъан баланы бакъы- 
джы, халкъкъа къошулмамакъ керек. О, хаста- 
нынъ одасындан чыкъкъанда урбасыны денъиш- 
тирмеге ве элини-юзюни ювмакъ керек. Хастанынъ 
савутларыны, онынъ яткъан одасындан чыкъар- 
макъ олмаз, оны шу ерде джувып, къайнакъ 
сувнен чайкъамакъ керек. 

Хастанынъ бутюн писликлери юкъунчлыдыр. 
О себептен онынъ къуллангъан бадье, тас киби 
шейлерине дезинфекция шингенлиги тёкмек керек. 
(Изоль, карболовая кислота растворы). Хаста- 
нынъ чыкъаргъан чамашырларына да айны бунынъ 
киби дезинфекция шингелингини пюскюртип, ча- 
машыр содасынен къайнатмакъ керек. Хастанынъ 
пислигинен писленген марляны, памукъ ве без- 
лерни якъмакъ керек. 

Хаста яхшы олгъан сонъ, онынъ яткъан ода- 
сыны дезинфекция япмакъ керек. 

Хасталанувнынъ биринджи куньлеринде бала- 
нынъ сыджагъы котериле, бу вакъыт онъа шин- 
ген шейлерни чокъ ичирмек ве шинген ашлар 
ашатмакъ керек, Меселя, эвде япылгъан лимо- 
над, морс, шинген каша, кисель, къошаф, къаве, 

тазе емиш ве емиш суву киби. Хастанынъ сыджа- 
гъы тюшкен сонъ тюрлю аш ашатмакъ 
мумкюн: эр тюрлю шорбалар, эт ве себзе киби. 
Онъа берильген аш лезетли ве чешитли олмакъ 
керек. . 
Хастагъа кескин ве зияде татлы шейлер, тур- 
шу ве консерва бермек олмаз. Эгер хасталыкъ 
буйрек восполениесинен осложнение олса, о ва- 
къыт хастагъа экимнинъ тайин эткен ашларыны 
бермек керек. Хастанынъ сыджагъы тюшкен сонъ 
устюне тёккен бутюн буртюклери ве скарлатина- 
нынъ даа гъайры ишаретлери гъайып олгъан сонъ 
бала яхшы олгъан киби корюле. Бунъа бакъма- 
дан биринджи учь афта ичинде осложнение ол- 
макъ итималы олгъаныны козь огюне олып 
хастаны мытлакъ тёштекте тутмалы. Хаста- 
лыкънынъ арасы бир аз вакъыт кечкен сонъ 
турсатмагъа мумкюн, лякин оны ёрултмамакъ 
керек. i 

Ава яхшы куньлери, савулып башлагъан бала- 
ны балконгъа, я да айры багъчачыкъкъа чыкъар- 
макъ мумкюн. Лякин бу вакъыт баланынъ даа 
юкъунчлы олгъаныны унутмайыц, сагълам, бала- 


тюшсе де, 


Ф 


лар арасына джибермемек керек. Скарлатинанен 
хасталангъан хаста яткъан эвге кирмек олмаз, 
хусусан балаларны онда. джибермемек керек. 
Скарлатинанен хасталангъан баланынъ сыджагъы 
буртюклери ве гъайры ишаретлери 
гъайып олса да, хасталыкъ 4—6 афтагъа къадар · 
юкъунчлыдыр, эгер онынъ вуджудында иринли 
восполение оджагъы олса даа чокъкъа девам 
этер. Бу хасталыкънен хасталангъан хастанынъ. 
къуллангъан бутюн шейлерини дезинфекция яп- 
макъ керек. Э) 


Чечек, дифтерия, брюшной тиф, ве скарлати- 
нагъа къаршы ашламалар, къангъа бу хасталыкъ- 
ларгъа къаршы курешмеге къувет бергенинден 
себеп олар сакълайыджы адыны ташыйлар. Прак- 
тика бу хасталыкъларгъа къаршы ашлангъањ 
балаларнынъ сийрек ве енгиль хасталангъанла- 
рыны косьтерди. Эким косьтериши боюнджа 
скарлатинанынъ башлангъычы корюльген ерлерде 
(койлерде ве шеэрлерде) бу ашламаларны яша- 
йышкъа кечирмек керек. 


Эким: С. М. Мирис 

